Държавен вестник, бр. 32, 2015 г., стр. 7

БРОЙ  32	
Д Ъ Р Ж А В Е Н  В Е С Т Н И К 	
СТР.  7  
18. участва в планирането и отчитането 
на обществените поръчки;
19. следи за навременното освобождаване 
на гаранциите въз основа на наличната инфор-
мация в дирекцията и изготвя уведомителни 
писма за извършените плащания по сключе-
ните договори и освободените гаранции;
20. в рамките на своята компетентност 
участва в подготовката, изготвянето на фи-
нансовите обосновки и съгласуването на 
проекти на актове на министъра и проекти 
на нормативни актове, внасяни от министъра 
в Министерския съвет.“
9. В чл. 30:
а) основният текст се изменя така:
„Чл. 30. Дирекция „Човешки ресурси, ин-
формационно обслужване, връзки с общест-
веността и протокол“:“;
б) точки 1, 2 и 3 се отменят;
в) точки 6 и 7 се отменят;
г) точки 14 и 15 се отменят;
д) създават се т. 16 – 19:
„16. подпомага началника на отдел „Връзки 
с обществеността и протокол“ при планиране, 
координиране и осъществяване на провеж-
дането на информационната политика на 
министерството;
17. поддържа и актуализира официалния 
раздел на интернет страницата на министер-
ството;
18. участва в разработването на проекти на 
съобщения за средствата за масово осведомя-
ване по въпросите, внесени от министъра за 
разглеждане от Министерския съвет;
19. организира, координира и осъществява 
протоколните дейности на министерството.“
10. Създава се чл. 30а:
„Чл. 30а. Дирекция „Обществени поръчки 
и стопанска дейност“:
1. организира и изпълнява дейности във 
връзка с планирането, подготовката и про-
веждането на процедурите за възлагане на 
обществени поръчки, сключването на дого-
ворите за изпълнението им в министерството 
и изготвя план-график за провеждането им, 
който министърът утвърждава;
2. изготвя вътрешни правила за възлагане 
на обществените поръчки и за поддържане 
на профила на купувача на министерството, 
които министърът утвърждава;
3. организира, отговаря и осъществява 
контрол на дейностите по управлението на 
собствеността на министерството, като за 
целта:
а) поддържа в актуално състояние регист­
ри и досиета на имотите на министерство-
то – собствени, предоставени за ползване, 
наети и отдадени под наем;
б) осигурява поддържането и ремонта на 
недвижимите имоти и движимата собственост 
на министерството – стопански инвентар и 
офис обзавеждане;
в) предлага предприемане на разпоредител-
ни действия по отношение на недвижимите 
имоти и движимата собственост на министер-
ството с оглед ефективното и целесъобразното 
им използване;
4. организира транспортното обслужване 
в централната администрация на минис-
терството и отговаря за експлоатацията и 
поддържането в техническа изправност на 
моторните превозни средства;
5. организира и осъществява материално-
техническото снабдяване на министерството 
и функционирането на складовото стопанство 
в централната администрация;
6. организира и осигурява почистването и 
отговаря за санитарно-хигиенните условия в 
административните сгради на министерството 
и прилежащите им терени;
7. организира и следи за изпълнението на 
мерките за противопожарна безопасност в 
сградите на централната администрация на 
министерството и осъществява координацията 
и взаимодействието с компетентните органи;
8. организира отбранително-мобилизаци-
онната подготовка и дейностите по реакция 
при кризи;
9. организира и контролира дейностите по 
пропускателния режим и физическата охрана 
на сградите на централната администрация 
на министерството;
10. участва и съдейства при извършването 
на инвентаризацията на активите и пасивите 
на министерството.“
11. Член 32 се изменя така:
„Чл. 32. (1) Дирекция „Управление на во-
дите“ осъществява управлението на водите 
на национално ниво чрез:
1. управление на речните басейни, в т. ч. 
опазване на околната среда в морските води, 
чрез:
а) участие в разработване и прилагане на 
стратегии и нормативни актове в областта на 
управление на речните басейни;
б) участие в разработването и прилагането 
на стратегии и нормативни актове в отраслите 
във водния сектор;
в) координиране на разработването на 
плановете за управление на речните басейни 
(ПУРБ), в т.ч. участие и методическо ръко-
водство при разработване на ПУРБ: 
аа) при планирането и изпълнението на 
програмите за мониторинг за състоянието 
на водите; 
бб) при изпълнението на административ-
ните мерки в програмите от мерки в ПУРБ;
вв) при изпълнение на програмите от 
мерки в ПУРБ, в секторните политики за 
използване на водите; 
гг) при прилагането на държавната поли-
тика за управление на водите на басейново 
ниво и постигането на ефекта от изпълнението 
на програмите от мерки в ПУРБ;